
[bookmark: _Hlk174539022]PRAKTINIŲ MOKYMŲ IR JUOS PAPILDANČIŲ VEIKLŲ „FENOMENAIS GRĮSTAS UGDYMAS“ ORGANIZAVIMO PASLAUGŲ PIRKIMO TECHNINĖ SPECIFIKACIJA
I SKYRIUS 
PIRKIMO OBJEKTAS

1. Pirkimo objektas – praktinių mokymų ir juos papildančių veiklų „Fenomenais grįstas ugdymas“ mokyklų vadovams, mokytojams organizavimo paslauga.
2. Pirkimo objektą sudaro praktiniai mokymai ir juos papildančios veiklos „Fenomenais grįstas ugdymas“, kurie skirti „Tūkstantmečio mokyklų II“ programoje (toliau – TŪM) dalyvaujančių Kauno miesto savivaldybės 11-os mokyklų  (toliau – TŪM mokyklos) mokytojams, vadovams (toliau – TŪM dalyviai), į mokymus įtraukiant tinklaveikos būdu dalyvaujančių mokyklų mokytojus, vadovus (toliau – dalyviai) apie fenomenais grįstos ugdymo metodikos diegimą mokyklose (toliau – Programa).  
3. Perkančioji organizacija – Kauno miesto savivaldybės administracija (toliau – Pirkėjas). 
4. Tikslinė dalyvių grupė – TŪM ir tinklaveikos būdu dalyvaujančių mokyklų vadovai, mokytojai. TŪM dalyvių ir dalyvių sąrašas su el. pašto adresais bus pateiktas Tiekėjui ne vėliau kaip per 5 (penkias) darbo dienas nuo sutarties įsigaliojimo dienos. Galutinį TŪM dalyvių ir dalyvių sąrašą Pirkėjas turi teisę koreguoti ne vėliau kaip likus 1 (vienai) kalendorinei dienai iki konkrečios veiklos teikimo datos.
5. Programos tikslas – įdiegti fenomenais grįstą ugdymo filosofiją, apimančią visas 4 TŪM sritis (lyderystę veikiant, įtraukųjį, kultūrinį ir STEAM ugdymą), perimant užsienio praktiką, taip pat suteikti TŪM dalyviams žinių apie pagrindines fenomenais grįsto ugdymo teorines ir praktines prielaidas. 
6. Tobulinant ne tik TŪM dalyvių, bet ir dalyvių kompetencijas siekiama įgalinti fenomenais ir problemomis grįstą ugdymą formaliajame ugdyme, skatinant visų ugdymo(si) procese dalyvaujančių šalių kūrybiškumą, taikant inovatyvius ugdymo(si) metodus, projektinę veiklą. Programos metu siekiama pritaikyti integruotą, fenomenais ir kūrybiškumu grįstą ugdymo turinio modelį formaliojo švietimo programose, plėtoti STEAM mąstyseną, gerinti pamokų kokybę visose savivaldybės mokyklose. Programos metu turi būti sukurti ir pradėti taikyti inovatyvūs ugdymo(si) metodai, įgyvendinama nauja ugdymo(si) turinio pateikimo forma – fenomenas, nagrinėjami fasilitavimo, mentorystės vaidmenys ir jų įtaka keičiant mokymosi procese dalyvaujančiųjų bendradarbiavimo kultūrą ir pan. Įgyvendinus Programą mokyklos turi būti įgalintos kokybiškai sistemiškai taikyti fenomenais grįstą ugdymą. Programos TŪM dalyviai turi įgyti ir sustiprinti šiuos gebėjimus:
6.1. parinkti tinkamą ugdymo(si) metodą pagal dalyką, mokinių amžių, poreikį;
6.2. išskirti nagrinėjamą fenomeną ir tinkamai pasiruošti jo analizavimui bei interpretavimui;
6.3. išmanyti fenomeninio ugdymo specifiką, gebėti taikyti refleksijos, planavimo principus;
6.4. kurti ir dirbti bendradarbiaujant, vykdyti tarpdalykinę integraciją (temos, metodo, problemos pagrindu), užtikrinant įvairių dalykų sąsajas ir jungiant skirtingas mokslo šakas; 
6.5. ugdymo procese kokybiškai taikyti fenomenais grįstą ugdymą tiek sudarant prielaidas tokio metodo taikymui priimant tinkamus vadybos sprendimus (pedagogų įgalinimas, tvarkaraščiai; ugdymas už mokyklos ribų; išteklių ir partnerysčių telkimas), tiek tiesioginiame ugdymo procese (planavimas, pedagogų bendradarbiavimas, dalykų integracija, metodinių nuostatų ir principų laikymasis).
7. Paslaugų teikimo pradžia – paslaugos turėtų būti pradėtos teikti ne vėliau kaip per 10 darbo dienų nuo Sutarties įsigaliojimo dienos, ir turi būti suteiktos iki 2026 m. kovo 31 d. Jeigu šis 10 darbo dienų terminas yra ankstesnis nei 2025 m. rugsėjo 15 diena, kada paslaugos  negali būti teikiamos, tokiu atveju paslaugos turi būti pradėtos teikti nė vėliau kaip 5 darbo dienas po šios datos (t.y. 2025 m. rugsėjo 15 d.).   
8. Tiekėjas turi užtikrinti, kad teikiant paslaugas nebus įgyvendinami veiksmai, kurie:
8.1. turėtų neigiamą poveikį lygių galimybių ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principams įgyvendinti;
8.2. turėtų neigiamą poveikį darnaus vystymosi principui įgyvendinti.
9. Tiekėjas turi užtikrinti, kad teikiant paslaugas bus aktyviai prisidedama prie darnaus vystymosi ir (ar) lygių galimybių visiems horizontaliųjų principų įgyvendinimo:
9.1. kartu su TŪM dalyvių ir dalyvių sąrašu Pirkėjas pateiks informaciją (jeigu tokia bus) apie tai, ar TŪM dalyviai ir dalyviai turi specialiųjų poreikių, į kuriuos Tiekėjas turi atsižvelgti (pvz., suorganizuodamas gestų kalbos specialisto paslaugą, parinkdamas tinkamas mokomąsias priemones akliesiems ar silpnaregiams ir pan.);
9.2. paslaugų teikimui naudojama įranga ir priemonės turi atitikti universalaus dizaino principus (pvz., prieinamumo, lankstumo, paprasto ir intuityvaus naudojimo, tolerancijos klaidoms ir kt.) (daugiau apie universalų dizainą: https://www.ndt.lt/universalus-dizainas/).

II SKYRIUS
REIKALAVIMAI PROGRAMAI

10. Programą – praktinius mokymus ir juos papildančias veiklas turi sudaryti ne mažiau kaip 291 akad. val., iš kurių:
10.1.  ne mažiau kaip 216 akad. val. (2 moduliai / 4 grupės po ne mažiau kaip 54 akad. val. turi būti skirtos praktiniams mokymams „Fenomenais grįstos ugdymo metodikos diegimas mokyklose“ (toliau – praktiniai mokymai). Išsamus aprašymas pateikiamas 13.1 papunktyje; 
10.2.  ne mažiau kaip 60 akad. val. – stovyklos TŪM dalyviams ir dalyviams (toliau – stovyklos). Išsamus aprašymas pateikiamas 13.2 papunktyje; 
10.3. ne mažiau kaip 15 akad. val. – baigiamieji, viešinimo renginiai (toliau – renginiai). Išsamus aprašymas pateikiamas 13.3 papunktyje.
11. Programa turi pasižymėti aiškiai apibrėžtais ir pagrįstai keliamais tikslais bei uždaviniais, orientuotais į fenomenais grįstos ugdymo metodikos TŪM mokyklose diegimą, įgyvendinant Programą ir supažindinant su fenomenais grįstos metodikos principais, ne tik TŪM dalyvius, bet ir dalyvius taip gilinant TŪM dalyvių ir dalyvių suvokimą apie naujų ugdymo metodų taikymą savo profesinėje ir mokyklos veikloje. Programoje turi būti naudojami šiuolaikiški ir inovatyvūs, andragoginiais principais paremti mokymo metodai ir priemonės, padedantys įgyti reikiamų žinių ir kompetencijų. Visam sutarties (projekto) įgyvendinimo laikotarpiui turi būti parengtas Programos įgyvendinimo grafiko projektas su paskirtais specialistais (lektoriais / konsultantais / ekspertais / stažuotės moderatoriais), tarpiniais (daliniais) atsiskaitymais, nurodant užsiėmimų pavadinimus, temas (turinį), užsiėmimų trukmę, specialistus, datas, laiką, vietas (jei vykdoma kontaktiniu būdu ir jei jos jau yra žinomos) ir kiti su paslaugų teikimu susiję klausimai turi būti suderinti organizuojant įvadinį nuotolinį ar kontaktinį susitikimą su Pirkėju ne vėliau kaip per 5 (penkias) darbo dienas nuo sutarties įsigaliojimo dienos. Atliekant suderinto grafiko projekto korekcijas, tikslinimus ir pan., jie teikiami Pirkėjui derinti likus ne mažiau kaip 10 (dešimt) darbo dienų  iki konkrečios veiklos teikimo dienos.
12. Praktinių mokymų „Fenomenais grįstos ugdymo metodikos diegimas mokyklose“, kurie nurodyti Techninės specifikacijos 10.1 ir 13.1 papunkčiuose, mokymų programa privalo būti akredituota, kaip numatyta Lietuvos Respublikos švietimo, mokslo ir sporto ministro 2022 m. sausio 31 d. įsakymo Nr. V-137 „Dėl „Tūkstantmečio mokyklų“ programos patvirtinimo“ 36.3 papunktyje, vadovaujantis Reikalavimų pedagoginių darbuotojų (išskyrus aukštųjų mokyklų darbuotojus) kvalifikacijos tobulinimo programoms ir nacionalinėms kvalifikacijos tobulinimo programoms ir nacionalinių kvalifikacijos tobulinimo programų vertinimo, akreditavimo ir registravimo tvarkos aprašu, patvirtintu Lietuvos Respublikos švietimo, mokslo ir sporto ministro 2023 m. sausio 3 d. įsakymu Nr. V-3,  ne vėliau kaip per 30 (trisdešimt) darbo dienų nuo Sutarties įsigaliojimo. Mokymų programos neakreditavimas iki nustatyto termino bus laikomas esminiu Sutarties pažeidimu. Teikiamos paslaugos privalo atitikti joms keliamus reikalavimus pagal teisės aktų reikalavimus. 
13. Programa turi būti skirta TŪM dalyviams ir dalyviams, siekiant jų asmeninio tobulėjimo, kompetencijų stiprinimo taikant fenomenais grįstą ugdymo metodiką savo profesinėje veikloje. Diegiant fenomenais grįstą metodiką kiekvienoje TŪM mokykloje ir tobulinant TŪM dalyvių ir dalyvių kompetencijas. Programą turi sudaryti:
13.1. Praktiniai mokymai „Fenomenais grįstos ugdymo metodikos diegimas mokyklose“: 1 modulis – įvadas į fenomeninį ugdymą: kūrybingumas kaip ugdymo filosofija ir metodika (ne mažiau kaip 96 akad. val.); 2 modulis – fenomenais grįstas ugdymas: stažuotė Suomijoje (ne mažiau kaip 120 akad. val.) (toliau – stažuotė). Praktinių mokymų programa, akredituota Techninės specifikacijos 12 punkte, turi atliepti nurodytą tikslą ir uždavinius:

	Fenomenais grįstos ugdymo metodikos diegimas mokyklose
(praktiniai mokymai pagal akredituotą programą)
	Praktinių mokymų programos tikslas – suteikti mokyklų vadovams, mokytojams teorinių ir praktinių žinių apie fenomenų tyrinėjimu grįsto ugdymo principus ir metodiką, skatinti juos taikyti šį metodą skirtingų dalykų pamokose.
Praktinių mokymų programos uždaviniai:
1. Išnagrinėti fenomenų tyrinėjimu grįsto ugdymo teorines prielaidas ir metodiką. Aptarti metodo vystymosi etapus, jo privalumus ir trūkumus.

2. Suteikti praktinių pavyzdžių ir gairių, kaip įgyvendinti fenomenų tyrinėjimu grįstą ugdymą įvairiose mokymosi aplinkose, išbandyti su pedagogais „panardinimo“ metodą siekiant įvertinti tarpdalykinės integracijos teikiamą naudą.

3. Skatinti bendradarbiavimu grįstus mokyklų bendruomenių santykius, taip pat bendradarbiavimą tarp mokslo, meno ir švietimo institucijų, įtraukiant įvairių sričių profesionalus į fenomenų tyrinėjimu grįsto ugdymo pristatymus ir siekiant visų pusių ilgalaikių ryšių užmezgimo.

4. Perimti gerąsias praktikų patirtis iš Lietuvos bei fenomenų tyrinėjimu grįsto ugdymo pradininkės Suomijos mokyklų pedagogų, semtis tarptautinės patirties.

5. Iki programos pabaigos sukurti ir savo mokykloje įgyvendinti bent 1–2 fenomenų tyrinėjimu grįsto ugdymo projektus, juos aprašyti ir pristatyti švietimo bendruomenei renginių metu.
Kvalifikacijos tobulinimo pažymėjimai išduodami tik asmenims, dalyvavusiems 1 ir 2 moduliuose – 55 TŪM dalyviams. 

	I modulis: įvadas į fenomeninį ugdymą: kūrybingumas kaip ugdymo filosofija ir metodika
Akredituojama modulio trukmė – ne mažiau kaip 24 akad. val. 
Dalyvauja 55 asm. – TŪM dalyviai 
Pirkėjas savo nuožiūra sudaro 4 grupes. 
Iš viso ne mažiau kaip 96 akad. val. (4 grupės po ne mažiau kaip 24 akad. val.)

	Fenomenų tyrinėjimu grįstas ugdymas yra pedagoginis metodas, kuriuo naudojantis mokiniams suteikiama galimybė patiems atrasti ir suprasti tam tikrus reiškinius ir atrasti problemų sprendimo būdus per patirtinį mokymąsi. Fenomenų tyrinėjimu grįstas ugdymas skatina kritinį mąstymą, problemų sprendimo gebėjimus, kūrybiškumą ir komunikacijos įgūdžius, kurie yra esminiai, siekiant ruošti mokinius sėkmingam įsitraukimui į XXI amžiaus visuomenę. 
Fenomenų tyrinėjimu grįstas ugdymas yra vertingas dėl daugelio priežasčių. Jis teikia naudą tiek mokytojui / pedagogui, tiek mokiniui, tiek visai bendruomenei. Mokytojas / pedagogas iš pasyvaus žinių perdavėjo tampa skatintoju ir mokymo proceso moderatoriumi, kuomet mokiniai patys ieško atsakymų ir kuria žinias. Mokytojas / pedagogas turi galimybę geriau pažinti savo mokinius ir jų ugdymosi poreikius, jiems patinkančias temas ir metodikas. Mokiniai tampa aktyviais mokymosi proceso dalyviais, o tai skatina jų motyvaciją ir susidomėjimą. Per patirtinį mokymąsi labiau įsisavinama mokomoji medžiaga ir integruotai mokomasi kalbos, matematikos, gamtos mokslų. Mokiniai tiesiogiai dalyvauja reiškinių tyrinėjime ir problemų sprendime: patys kelia klausimus ir ieško į juos atsakymų. Fenomenų tyrinėjimu grįstas ugdymas skatina bendradarbiavimą tarp mokyklos ir vietos bendruomenės, nes mokiniai gali tyrinėti ir spręsti problemas, susijusias su savo regiono ar bendruomenės gyvenimu. Taip pat šis metodas skatina inovatyvų mąstymą ir naujų idėjų kūrimą, kurios gali turėti teigiamą poveikį visai bendruomenei. Suteikiant mokiniams galimybę tyrinėti aktualias problemas ir reiškinius, jie gali tapti aktyviais piliečiais, prisidedančiais prie bendruomenės gerovės ir vystymosi.
Praktinių mokymų pabaigoje TŪM dalyviai bus įgiję žinių apie fenomenų tyrinėjimu grįsto ugdymo ištakas, veiklų planavimą ir vertinimą; gebės šiuos principus taikyti mokymo procese, kurti ugdymo planus; turės įgūdžių, kaip vadovauti patirtinio ugdymo veikloms ir integruoti technologijas į mokymosi procesą. Be jau paminėtų aspektų, mokytojai / pedagogai bus sustiprinę savo komunikacinius ir bendradarbiavimo įgūdžius: gebės bendradarbiauti su kolegomis Lietuvoje ir užsienyje, dalintis mokymosi praktika ir patirtimi.
Nagrinėjamos temos ir trukmė:
I dalis: ne mažiau kaip 5 akad. val. 
· Fenomenais grįstas ugdymas: ištakos, dabartis, ateitis. Teoriniai metodo aspektai. Kas yra fenomenais grįstas ugdymas?
· Fenomenais grįsto ugdymo(si) tikslas ir nauda.
· Fenomenais grįsto ugdymo(si) ištakos.
· Kaip veikia fenomenais grįstas ugdymas(is)?
· Kaip fenomenais grįstas ugdymas(is) gali būti panaudotas klasėje, mokykloje, bendruomenėje?
· Fenomenais grįsto ugdymo(si) stipriosios pusės.
· Fenomenais grįsto ugdymo(si) silpnybės.
· Fenomenais grįsto ugdymo(si) dimensijos.
· Fenomenais grįsto ugdymo(si) ateitis.
II dalis: ne mažiau kaip 7 akad. val. 

· Fenomenais grįstas ugdymas: nuo teorijos link praktikos.
· Fenomenų tyrinėjimu grįstas ugdymas taikant „panardinimo“ metodą.
· Probleminių klausimų kėlimas ir analizė.
· Individualaus ir komandinio darbo įgūdžių stiprinimas.
· Tarpdalykinės integracijos pavyzdžių analizė.
· Baigiamieji fenomenų tyrinėjimu grįsto ugdymo darbai: projektai, vertinimas / įsivertinimas, refleksija.
III dalis: ne mažiau kaip 7 akad. val. 
· Fenomenais grįstas ugdymas: ugdymo planavimas, įgyvendinimas ir vertinimas.
· Fenomenų tyrinėjimu grįsto ugdymo ir mokslo metų ugdymo plano derinimas.
· Fenomenų tyrinėjimu grįsto ugdymo modulių planavimas.
· Fenomenų tyrinėjimu grįsto ugdymo veiklų planavimas.
· Fenomenų tyrinėjimu grįsto ugdymo vertinimo / įsivertinimo ir refleksijos planavimas.
IV dalis: ne mažiau kaip 5 akad. val.
· Fenomenais grįstas ugdymas: išmoktos pamokos.
· Fenomenų tyrinėjimu grįstų modulių mokyklose aptarimas.
· Gerosios patirties sklaida, probleminių klausimų analizė.
Galimi praktinių mokymų eigos būdai: 
1. kontaktiniai, nuotoliniai ir / arba mišrūs praktiniai mokymai;
2. vizitai į TŪM mokyklas;
3. konsultacijos, refleksijos;
4. susitikimai;
5. diskusijos.
[bookmark: _Hlk174529972]Praktinių mokymų eigos būdai derinami su Pirkėju ir vadovaujantis akredituota mokymų programa.
Tiekėjas:
1. suteikia patalpas su visa reikalinga įranga, kai praktiniai mokymai vykdomi kontaktiniu būdu;
2. suteikia kavos pertraukas ir lengvus užkandžius, kai praktiniai mokymai vykdomi kontaktiniu būdu (reikalavimai pateikti Techninės specifikacijos 25 punkte);
3. suteikia pietus mokymų dalyviams, kai praktiniai mokymai vykdomi kontaktiniu būdu ir jų trukmė ne trumpesnė kaip 6 akad. val. (reikalavimai pateikti Techninės specifikacijos 25 punkte);
4. kai vykdomi praktiniai mokymai nuotoliniu būdu, koordinuoja nuotolinių užsiėmimų eigą, t. y. sukuria prisijungimo nuorodas, jas išsiunčia mokymų dalyviams, užtikrina sklandžią užsiėmimo eigą;
5. jeigu praktiniai mokymai vyksta ne Kauno mieste, tiekėjas turi užtikrinti TŪM dalyvių nuvežimą/parvežimą į/iš Tiekėjo pasirinktas patalpas, kuriose vyks praktiniai mokymai.

	II modulis: fenomenais grįstas ugdymas: stažuotė Suomijoje
Akredituojama modulio trukmė – ne mažiau kaip 30 akad. val. 
Dalyvauja 55 asm. – TŪM dalyviai 
Pirkėjas savo nuožiūra sudaro 4 grupes.
Iš viso ne mažiau kaip 120 akad. val. (4 grupės po 30 akad. val.)


	Fenomenu grįsto ugdymo metodo įtaką šių dienų aktualiems ugdymo tikslams pasiekti, tyrinėja užsienio mokslininkai. Didžiausias šio tyrimo laukas yra Suomijos valstybėje. Fenomenu grįsto ugdymo metodas privalomas taikyti kiekvienoje Suomijos mokykloje bent vieną ar du kartus per mokslo metus. Meriläinen ir Piispanen (2013) teigia, kad sukurtas universalus fenomeno modelis ir galimybė pasirinkti kelis mokymosi būdus sukuria galimybę mokytis ir suprasti tiriamąjį fenomeną remiantis jau turimomis žiniomis ir, bendradarbiaujant su grupės nariais, kurti naujas. Toks būdas suteikia mokiniams galimybę planuoti ir patiems daryti sprendimus savo mokymosi procese.
Symeonidis ir Schwarz (2016) atliktas tyrimas įrodė, kad norint pereiti prie naujos ugdymo perspektyvos reikia išeiti iš senosios. Atsižvelgiant į esamą situaciją, kuomet fenomenu grįstas ugdymo metodas Suomijoje yra privalomas, kyla klausimas, kaip prieš reformą buvo rengiami Suomijos mokytojai? Kaip informuojami tėvai ir kiti suinteresuoti veikėjai? Mokytojų parengimas vykdyti pokyčius turėtų būti politinės darbotvarkės prioritetuose, ar ne? Kartu su Suomijos specialistais stažuotės metu bus atsakyta į šiuos klausimus Lietuvos atveju.
Stažuotė Suomijoje suplanuota dėl kelių pagrindinių priežasčių:
· Aukšti mokinių pasiekimai. Suomija nuolat išsiskiria kaip viena iš pasaulyje geriausių šalių pagal mokinių akademinius pasiekimus. 
· Tyrinėjimu paremtas mokymasis. Suomija nuo 2016 metų taiko fenomenų tyrinėjimu paremtą mokymosi metodiką. Šis metodas skatina mokinius įgyti žinias per tarpdisciplininius projektus, kurie yra susiję su realaus pasaulio reiškiniais. 
· Mokytojų profesinis tobulėjimas. Suomijos mokytojų rengimo ir profesinio tobulėjimo sistema yra laikoma viena iš geriausių pasaulyje. 
· Inovacijos ir tyrimai. Suomija yra žinoma dėl savo inovatyvaus požiūrio į švietimą ir nuolatinio švietimo sistemos tobulinimo per mokslinius tyrimus. 

Nagrinėjamos temos (ne mažiau kaip 30 akad. val.):
· lyginamieji vizitai į mokyklas – ne mažiau kaip 2 pradinės ir ne mažiau kaip 2 vidurinės mokyklos, kurios taiko fenomenų tyrinėjimą;
· klasės edukacinės veiklos stebėjimai mokyklose: fenomenų tyrinėjimo veiklų stebėsena ir analizė;
· bendravimas su mokytojais, vadovais, pagalbos mokiniui specialistais: fenomenų tyrinėjimo veiklų organizavimo klausimai; patarimai Lietuvos mokytojams, kaip integruoti ir įgyvendinti fenomenais grįstą (fenomenų tyrinėjimo) ugdymą; fenomenais grįsto ugdymo (fenomenų tyrinėjimo) metodo privalumų ir trūkumų aptarimas;
· susitikimai su ne mažiau kaip 2 aukštųjų mokyklų, kurios ruošia fenomenų reiškiniais grįsto ugdymo specialistus (pedagogus), atstovais. Diskusija apie fenomenais grįsto ugdymo (fenomenų tyrinėjimo) metodo taikymo svarbą pradiniame ugdyme;
· kūrybinės dirbtuvės (praktinis darbas STEAM centre „STEAM ir fenomenų tyrinėjimo dermė“);
· Mini seminaras (paskaita ir supaprastintas veiksmų plano seminaras). Fenomenų tyrinėjimo metodologijos pristatymas, pasidalijimas suomiška patirtimi.

Tiekėjas:
1. suteikia fenomenais grįsto ugdymo eksperto (stažuotės moderatoriaus) paslaugas;
2. organizuoja ne trumpesnę nei 7 dienų, iš kurių 5 darbinės dienos, stažuotę. Darbinė diena – ne trumpesnė nei 6 val.;
3. suteikia lėktuvo bilietus ekonomine klase Lietuva (Vilniaus arba Kauno oro uostas) – Helsinkio oro uostas – Lietuva (Vilniaus arba Kauno oro uostas);
4. suteikia transporto paslaugas Lietuvoje į oro uostą skrydžio dieną ir iš oro uosto grįžimo dieną;
5. suteikia transporto paslaugas Suomijoje į oro uostą skrydžio dieną ir iš oro uosto grįžimo dieną;
6. suteikia transporto paslaugas visomis komandiruotės dienomis Suomijoje, su ne trumpesne nei 10 val. važiavimo dienoje trukme (nuvežimas ir parvežimas iš viešbučio į mokymų vietą (-as), lankytinus objektus, maitinimo įstaigas (už maistą dalyviai mokės patys));
7. suteikia patalpas su visa reikalinga įranga veiklų organizavimui, jei tuo nepasirūpina priimančioji įstaiga ir (arba) organizacija. Jei veiklos bus organizuojamos viešbutyje, jis turi būti ne žemesnės nei 3* klasės, jei tai bus kūrybinė ir (arba) kita atvira erdvė, jos tinkamumas turi būti derinamas su Pirkėju;
8. [bookmark: _GoBack]suteikia 6–7 nakvynių ne žemesnės nei 3* klasės viešbutyje su pusryčiais (nakvynių skaičius priklauso nuo skrydžio datų) apgyvendinimą (vienviečiai kambariai su patogumais (WC, dušas) pagrindiniams dėstytojams, 2–3 vietų kambarius su patogumais (WC, dušas) stažuotės dalyviams;
9. suteikia kavos pertraukas ir lengvus užkandžius veiklų metu (reikalavimai pateikti Techninės specifikacijos 25 punkte);
10. suteikia vertėjo paslaugas (žodžiu iš suomių / anglų kalbos (nuoseklusis ir / arba sinchroninis); į / iš lietuvių kalbos visos stažuotės metu;
11. apmoka visus objektus, kurių lankymas reikalauja bilietų;
12. visos stažuotės metu turi apdrausti visus dalyvius kelionių draudimu (nelaimingų atsitikimų ir medicininių išlaidų draudimo organizavimo paslaugos). Tiekėjas turi organizuoti (užsakyti) vizito dalyviams nelaimingų atsitikimų ir medicininių išlaidų draudimą: medicininių išlaidų draudimo suma turi būti ne mažesnė kaip 100 000,00 Eur. Nelaimingų atsitikimų draudimas turi apimti mirties, neįgalumo ir traumų rizikas, o draudimo suma visoms rizikoms turi būti ne mažesnė nei 6 000,00 Eur suma).



13.1.1. Stažuotės moderatorius (lydintis asmuo), kuris bus atsakingas už tinkamą stažuotės organizavimą visą Sutarties galiojimo laikotarpį, turi būti pasiekiamas Pirkėjui / TŪM dalyviams dėl teikiamų paslaugų ir (arba) praktinių mokymų metu iškilusių problemų. Jo kontaktiniai duomenys Pirkėjui turi būti pateikti ne vėliau kaip likus 3 (trims) darbo dienoms iki stažuotės. 
13.1.2. Tiekėjas privalo įgyvendinti stažuotę pagal su Pirkėju suderintą stažuotės planą, vadovaujantis Techninės specifikacijos 11 punkte nurodyta tvarka ir vadovaujantis akredituota mokymų programa. Likus 3 mėn. iki išvykimo turi būti suderintos galutinės stažuotės datos, o likus 1 mėn. iki stažuotės pradžios pateiktas konkretus išvykimo laikas. Suderintas vykdymo laikas negali būti keičiamas.
13.1.3. Ne vėliau kaip prieš 10 (dešimt) darbo dienų iki stažuotės Tiekėjas privalo informuoti (išsiųsti informaciją elektroniniu paštu ir suorganizuoti nuotolinį susitikimą) visus stažuotės TŪM dalyvius apie stažuotės planą, programą, pasiruošimą stažuotei ir pan.;
13.1.4. Tiekėjas turi numatyti galimybę (esant poreikiui) apsilankymų įstaigose metu dalinti grupę į mažesnius pogrupius. 
13.1.5. Tiekėjas TŪM dalyviams, dalyvavusiems Techninės specifikacijos 13.1 papunktyje nurodytų modulių veiklose, turi įteikti kvalifikacijos tobulinimo pažymėjimus.
Pažymėjimo turinys derinamas su Pirkėju. (Pažymėjime būtina informacija: akreditacijos pažymos numeris, unikalus pažymėjimo numeris, mokymų temos pavadinimas, išklausytų valandų skaičius, ES viešinimo reikalavimus atitinkanti simbolika, ES finansavimo fondas, dalyvio vardas ir pavardė, Programas akreditavusios įstaigos ir Tiekėjo pavadinimai ir logotipai, išdavimo data. Pažymėjimus pasirašo: Programas akreditavusios įstaigos vadovas arba  jos įgaliotas asmuo, Tiekėjo vadovas arba jo įgaliotas asmuo, mokymus vedę specialistai (lektoriai)).
[bookmark: _Hlk156989602]13.1.6. Tiekėjas Techninės specifikacijos 13.1–13.2 papunkčiuose nurodytiems praktiniams mokymams ir stovyklų TŪM dalyviams ir dalyviams atskirai turi parengti kokybišką mokymų ir (arba) ugdymo veiklų medžiagą, kurią turi sudaryti: programa, kurioje aiškiai apibrėžiama laiko dalis, skirta kontaktiniam, nuotoliniam bei savarankiško darbo laikui, demonstruojamoji ir pagalbinė medžiagos, atmintinė dalyviams (mokymo temos santrauka PowerPoint formatu). Praktinių mokymų medžiaga turi būti parengta lietuvių kalba ir atitikti Europos Sąjungos struktūrinės paramos administravimo viešinimo reikalavimus. Praktinių mokymų medžiaga derinama su Pirkėju.
13.1.7. Tiekėjas pagal Pirkėjo pateiktą TŪM dalyvių ir dalyvių sąrašą likus ne mažiau kaip 2 (dviem) darbo dienoms iki konkrečios veiklos teikimo datos kiekvienam TŪM dalyviui ir dalyviui turi el. paštu išsiųsti po vieną dalijamosios medžiagos komplektą (kiekvienai Paslaugų temai atskirai), kurį turi sudaryti:
· mokymo darbotvarkė, 1 vnt. (el. versija);
· metodinė medžiaga, A4 formato lapai (el. versija);
· praktinės užduotys, A4 formato lapai (el. versija);
· grįžtamojo ryšio anketa (Techninės specifikacijos 1 priedas). Grįžtamojo ryšio anketoje
turi būti nurodytas mokymų temos pavadinimas, specialisto vardas ir pavardė, anketą užpildžiusio TŪM dalyvio ir dalyvio vardas, pavardė. Grįžtamojo ryšio anketa (Techninės specifikacijos 1 priedas) pateikiama TŪM dalyviams ir dalyviams el. paštu paskutinę mokymų ir (arba) ugdymo veiklos vykdymo dieną. Dalijamosios medžiagos komplektai nėra spausdinami.
13.1.8. Tiekėjas per 5 (penkias) kalendorines dienas po kiekvienų praktinių mokymų Pirkėjui turi pateikti:
· TŪM dalyvių sąrašą (-us) (el. versija);
· TŪM dalyvių lankomumo suvestinę (el. versija);
· atmintinę dėl asmens duomenų (el. versija ir originalas);
· grįžtamojo ryšio anketas (Techninės specifikacijos 1 priedas).

13.2. Stovyklų TŪM dalyviams ir dalyviams organizavimas:

	Stovyklos mokytojams
(praktinius mokymus papildanti veikla)
Dalyvauja 60 asm. – TŪM dalyviai (G1-G11) ir dalyviai.
Pirkėjas savo nuožiūra sudaro 2 grupes. 
1 stovyklos trukmė – 5 dienos; ne mažiau 30 akad. val. / 30 dalyvių 

Iš viso ne mažiau kaip 60 akad. val. 
(2 grupės po ne mažiau kaip 30 akad. val. / 60 dalyvių)

	Stovyklų metu turi vykti paskaitos, kūrybinės dirbtuvės, įvairios interaktyvios veiklos, taip pat organizuojami vizitai į kultūros įstaigas (muziejus, galerijas ir pan.).
Stovyklų TŪM dalyviai ir dalyviai tyrinės fenomeną – Mokytojas (-a). Pasirinktas fenomenas turi pažvelgti į save patį, į savo veiklą, jos prasmę ir sudėtingumą pačiais įvairiausiais pjūviais. Stovyklų metu kviečiami Lietuvos fenomenų tyrinėjimo ekspertai (-ės), psichologai (-ės), menininkai (-ės), organizuojamos veiklos muziejuose, netradicinėse erdvėse.

Tiekėjas privalo:
1. paskirti stovyklos kuratorių, kuris būtų atsakingas už stovyklos organizavimą, pagalbą stovyklos TŪM dalyviams ir dalyviams;
2. suteikti patalpas su visa reikalinga įranga dienos stovyklų organizavimui. Jei stovyklos bus organizuojamos viešbutyje, jis turi būti ne žemesnės nei 3* klasės, jei tai bus kūrybinė ir (arba) kita atvira erdvė, jos tinkamumas turi būti derinamas su Pirkėju;
3. suteikti kavos pertraukas ir lengvus užkandžius (reikalavimai aprašyti 25 punkte);
4. suteikti pietus stovyklų metu, jeigu stovyklos vyksta tame pačiame mieste, kuriame gyvena TŪM dalyviai ir dalyviai (reikalavimai aprašyti 25 punkte);
5. suteikti fotografo / videografo paslaugas;
6. suteikti muziejų ir edukacinių erdvių, ir (arba) kitų mokamų vietų bilietus ir edukacijas;
7. jeigu stovyklos vyksta ne Kauno mieste, tiekėjas turi užtikrinti TŪM dalyvių ir dalyvių nuvežimą/parvežimą į/iš Tiekėjo pasirinktas patalpas, kuriose vyks stovykla.



13.2.1. Stovyklos mokytojams turi būti suderintos su Pirkėju likus ne mažiau nei 10 (dešimt) darbo dienų iki kiekvienos veiklos pradžios dienos. 
13.2.2. Tiekėjas per 5 (penkias) kalendorines dienas po stovyklų įgyvendinimo Pirkėjui turi pateikti:
· mokymo darbotvarkę, 1 vnt. (el. versija);
· metodinę medžiagą, A4 formato lapai (el. versija);
· praktines užduotis, A4 formato lapai (el. versija);
· TŪM dalyvių ir dalyvių sąrašą (-us) (el. versija);
· TŪM dalyvių ir dalyvių lankomumo suvestinę (el. versija);
· atmintinę dėl asmens duomenų (el. versija ir originalas).


[bookmark: _Hlk174531368]13.3. Baigiamųjų, viešinimo renginių organizavimas ir vertingos praktikos / projektų pateikimas leidinių pavidalu:

	Baigiamieji, viešinimo 
renginiai  (3 vnt.) 
ir
leidiniai  (4 vnt.)

(praktinius mokymus papildanti veikla)
Dalyvauja 500 asm. – TŪM dalyviai  ir dalyviai.
1 renginio trukmė – ne mažiau kaip 5 akad. val. 
3 renginių trukmė – ne mažiau kaip 15 akad. val. 
1. Refleksiniai baigiamieji po 150 TŪM dalyvių ir dalyvių.
Iš viso 2 renginiai 300 TŪM dalyvių ir dalyvių.

2. Baigiamasis renginys – 200 TŪM dalyvių ir dalyvių.

Iš viso renginiuose dalyvauja 500 TŪM dalyvių ir dalyvių.


	Baigiamieji renginiai (3 vnt.):
Turi būti organizuojami du refleksiniai baigiamieji renginiai, skirti ketvirčio rezultatų apžvalgai, įgyvendinant fenomenais grįstus projektus. Renginių metu apžvelgiami programos įgyvendinimo etapai ir jų rezultatai: sėkmės istorijos, iššūkiai ir galimybės, pristatomi fenomenų projektai ir vienas baigiamasis renginys, į kurį kviečiami Lietuvos fenomenų tyrinėjimo ekspertai, atstovai iš Suomijos priimančiųjų organizacijų (skaičius turi būti derinamas projekto įgyvendinimo eigoje). 

Leidiniai (4 vnt.):
1. Po kiekvieno refleksinio baigiamojo renginio turi būti parengiamas elektroninis leidinys-rašytinė apžvalga. Apžvalgoje pristatomi fenomenais grįsto ugdymo projektai kiekvienoje programos mokykloje. Leidinių rengimo etape dalyvauja praktiniuose mokymuose ir kitose veiklose dalyvavę TŪM mokytojai, vadovai.
Leidinys leidžiamas elektronine versija. Kiekvieno elektroninio leidinio apimtis – 15–20 psl. Iš viso 2 elektroniniai leidiniai.

2. Praktinių mokymų ir juos papildančių veiklų „Fenomenais grįstas ugdymas“ (programos) pabaigoje organizuojamas baigiamasis renginys, skirtas apžvelgti, kaip fenomenais grįsto ugdymo diegimas mokyklose pateisino programos prioritetus. Po baigiamojo renginio išleidžiamas leidinys, kuriame aptariami suomiško metodo rezultatai, teikiamos rekomendacijos ateities veikloms, pristatomos apibendrintos veiklos. 
Leidinys leidžiamas elektronine versija, apimtis – 90–100 psl.

3. Programos pabaigoje taip pat turi būti parengiamas fenomenais grįsto ugdymo ekspertų sudarytas metodinis elektroninis leidinys mokyklų bendruomenėms, apimantis šio metodo pristatymą, geriausių praktikų pavyzdžius ir rekomendacijas, norintiems metodą toliau taikyti savarankiškai arba diegti savo mokyklose. 
Leidinys leidžiamas elektronine versija, apimtis – 15–20 psl. 

Viešinimas:
1. Programos rezultatų viešinimui turi būti sukurtas vaizdo filmukas (4–5 min. trukmės), kuriame pristatomi per visą programos įgyvendinimo laikotarpį įgyvendinti fenomenais grįsti projektai, mokinių ir mokytojų atsiliepimai, įspūdžiai.

2. Programos įgyvendinimo laikotarpiu taip pat turi būti paskelbti trys įrašai spaudoje – pranešimai spaudai / interviu su programos TŪM dalyviais ir dalyviais / iniciatoriais / ekspertais.

Tiekėjas:
1. suteikia patalpas su visa reikalinga įranga renginių organizavimui. Jei renginiai bus organizuojami viešbutyje, jis turi būti ne žemesnės nei 3* klasės, jei tai bus kūrybinė ir (arba) kita atvira erdvė, jos tinkamumas turi būti derinamas su Pirkėju; 
2. suteikia kavos pertraukas ir lengvus užkandžius (reikalavimai aprašyti 25 punkte);
3. suteikia pietus renginių metu, jeigu renginiai vyksta tame pačiame mieste, kuriame gyvena TŪM dalyviai ir dalyviai (reikalavimai aprašyti 25 punkte);
4. suteikia fotografo / videografo paslaugas;
5. suteikia renginių fenomenais grįsto ugdymo eksperto (vedėjo / moderatoriaus) paslaugas;
6. parengia leidinių turinį, suteikia redagavimo, maketavimo, dizaino ir leidybos paslaugas;
7. suteikia filmavimo (įskaitant filmavimą dronu, jei būtina), montavimo, garso montažo ir kitas vaizdo filmuko sukūrimui būtinas paslaugas;
8. suteikia visas reikiamas paslaugas:
·  pranešimui spaudoje – profesionalaus komunikacijos specialisto paslaugos, maketavimas, spaudos paslaugos ir kt.;
· interviu su programos TŪM dalyviais ir dalyviais / iniciatoriais / ekspertais – profesionalaus žurnalisto ir (arba) viešųjų ryšių specialisto paslaugos, maketavimas, spaudos paslaugos ir kt.



13.3.1. Leidinių ir viešinimo galutinis turinys ir grafinis dizainas (maketas) turi būti suderinti su Pirkėju ir tik tada spausdinami ir (arba) leidžiami el. versija. Tiekėjas maketus derinti pateikia prieš 10 (dešimt) darbo dienų iki planuojamo spausdinimo ir (arba) el. versijos leidimo. Jei Pirkėjas per 5 (penkias) darbo dienas nepateikia pastabų, laikoma, kad pateikti derinti maketai patvirtinami. 
13.3.2. Baigiamieji viešinimo renginiai turi būti suderinti su Pirkėju likus ne mažiau nei 10 (dešimt) darbo dienų iki kiekvieno renginio pradžios dienos.
13.3.3. Tiekėjas per 5 (penkias) kalendorines dienas po kiekvieno refleksinio-baigiamojo ar baigiamojo renginio Pirkėjui turi pateikti:
· TŪM dalyvių ir dalyvių sąrašą (-us) (el. versija);
· TŪM dalyvių ir dalyvių lankomumo suvestinę (el. versija);
· atmintinę dėl asmens duomenų (el. versija ir originalas);
· grįžtamojo ryšio anketas (Techninės specifikacijos 1 priedas).

III SKYRIUS
REIKALAVIMAI PASLAUGAI

14. Numatytas bendras TŪM dalyvių ir dalyvių skaičius pagal nurodytas temas ir jas papildančias veiklas gali kisti ne daugiau +/- 11 asmenų.
15. Paslaugos turi būti teikiamos lietuvių ir (arba) verčiamos į lietuvių kalbą, jei dėstoma užsienio kalba.
16. Tiekėjas kiekvienam TŪM dalyvių ir dalyviui pirmą dalyvavimo Projekte dieną turi pateikti atmintinę dėl asmens duomenų ir grąžinti el. būdu skenuotą versiją ir originalus Pirkėjui (išskyrus Techninės specifikacijos 13.3 papunktyje numatytas leidinių leidybos ir viešinimo veiklas). 
17. Tiekėjas astakingas už TŪM dalyvių ir dalyvių registraciją. TŪM dalyvių ir dalyvių registracija vykdoma visais atvejais: gyvų susitikimų metu įforminama sąrašuose; naudojant nuotolinių susitikimų ir internetinių seminarų platformas gali būti naudojama ekrano nuotrauka („Printscreen“) dalyvimui pagrįsti ir / arba naudojama išankstinė TŪM dalyvių ir dalyvių registracija. Jei mokymų ir (arba) ugdymo veiklų metu vykdomas savarankiškas darbas, jis taip pat įforminamas sąrašuose pažymint, kiek laiko TŪM dalyvis ir dalyvis dirbo savarankiškai. 
18. Programos išsikelto tikslo siekimas, TŪM dalyvių ir dalyvių grupių formavimas, kvietimų TŪM dalyviams ir dalyviams siuntimas, motyvavimas dalyvauti Tiekėjo teikiamose paslaugose užtikrinimas bendradarbiaujant Pirkėju ir Tiekėju. 
19. Paslaugos turi būti teikiamos Techninės specifikacijos 10 punkte numatyta tvarka: numatytu laiku, numatytoje vietoje, su numatytu (-ais) specialistu (-ais). Esant poreikiui ir (būtinybei) papildyti ir (arba) pakeisti laiką ir (arba) vietą likus ne mažiau kaip 2 (dviem) darbo dienoms apie tai raštu informuoti Pirkėją ir gauti jo raštišką pritarimą. 
20. Esant poreikiui ir (būtinybei) papildyti ir (arba) pakeisti Tiekėjo pasiūlyme nurodytą (-us) specialistą (-us) likus ne mažiau kaip 5 (penkioms) darbo dienoms apie tai raštu informuoti Pirkėją ir gauti jo raštišką pritarimą (raštu laikomas taip pat pranešimas, išsiųstas ir (arba) gautas el. paštu). Keičiamas specialistas (-ai) turi būti ne žemesnės kvalifikacijos nei nurodyta pasiūlyme.
21. Esant poreikiui specialistas (-ai) gali pasitelkti asistentą. Asistentui kvalifikaciniai reikalavimai nekeliami.
22. Tiekėjas, teikdamas paslaugas, turi vadovautis galiojančiais teisės aktais.
23. Jei Techninėje specifikacijoje numatytų veiklų įgyvendinimo metu Tiekėjui iškiltų poreikis atlikti tam tikrus papildomus darbus, kurie yra būtini numatytų veiklų įgyvendinimui, tačiau nėra įvardinti Techninėje specifikacijoje, Tiekėjas privalo užtikrinti nenutrūkstamą veiklų vykdymą savo lėšomis (papildomo personalo samdymas ir pan.). 
24. Tiekėjas turi paskirti atsakingą asmenį, atsakingą už praktinių mokymų programos organizavimą visą sutarties galiojimo laikotarpį, į kurį Pirkėjas / TŪM dalyviai ir dalyviai galėtų kreiptis dėl teikiamų paslaugų ir (arba) mokymų metu iškilusių problemų, ir jo kontaktinius duomenis Pirkėjui pateikti ne vėliau kaip per 3 (tris) darbo dienas nuo sutarties įsigaliojimo dienos.
25. Reikalavimai TŪM dalyvių ir dalyvių maitinimui (pusryčiai, pietūs, kavos pertraukos kontaktinių praktinių mokymų, stovyklos, baigiamųjų renginių metu): 
25.1. teikiamos maitinimo paslaugos turi atitikti Lietuvos higienos normą HN15:2021 „Maisto higiena“, patvirtintą Lietuvos Respublikos sveikatos apsaugos ministro 2005 m. rugsėjo 1 d. įsakymu Nr. V-675. 
25.2. TŪM dalyvių ir dalyvių maitinimo laikas numatomas su Pirkėju suderintose mokymų (praktinių mokymų, stažuotės, stovyklų, baigiamųjų renginių) darbotvarkėse. 
25.3. registracijos į praktinius mokymus, stažuotę, stovyklas metu turėtų būti išsiaiškinta, ar TŪM dalyvis ir dalyvis pageidauja dietinių ar vegetariškų patiekalų;
25.5. pietūs turi būti pateikti tame pačiame pastate arba šalia esančiose patalpose, kur atstumas tarp praktinių mokymų, stovyklos ir baigiamųjų renginių ir maitinimo patalpų turi būti įveikiamas pėsčiomis per 5–10 min. arba Tiekėjas turi pasirūpinti transportu;
25.6. praktinių mokymų, stažuotės, stovyklos ir baigiamųjų renginių metu kiekvieną dieną turi būti paruošta bent viena kavos pertrauka tame pačiame pastate, kur vyksta mokymai (priklausomai nuo trukmės, atitinkamai 1 kavos pertrauka – 4 akad. val. trukmės užsiėmimuose ir 2 kavos pertraukos – 8 akad. val. užsiėmimuose); 
25.7. kiekvienai kavos pertraukai vienam TŪM dalyviui ir dalyviui turi būti pateikta: 1 puodelis kavos ir / ar 1 puodelis arbatos, ne mažiau kaip 10 g grietinėlės ir / arba pienas, cukrus, citrinos griežinėliai. Kavos pertraukos metu kiekvienam TŪM dalyviui ir dalyviui pateikiama saldžių / sūrių konditerijos gaminių (2-3 rūšys, ne mažiau kaip po 150 g 1 TŪM dalyviui ir dalyviui). Turi būti pasirūpinta stalo vandeniu  TŪM dalyviams ir dalyviams (po 0,5 l asmeniui) bei stiklinėmis;
25.8. Tiekėjas turi pasirūpinti visais reikiamais indais, staltiesėmis, servetėlėmis, aptarnavimu  kavos ir pietų pertraukų, bei vietos paruošimu, sutvarkymu po jų. Maitinimo paslaugų metu neturi būti naudojami vienkartiniai indai. Indai turi būti tvirti, ilgaamžiai, funkcionalūs, jie ar jų sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos;
25.9. TŪM dalyvių ir dalyvių maitinimui skirta patalpa turi būti pritaikyta atitinkamam TŪM dalyvių ir dalyvių skaičiui. Patalpoje turi būti stalai ir kėdės atitinkamam visų TŪM dalyvių ir dalyvių skaičiui.
26. Paslaugų vykdymas bus atliekamas pagal iš anksto suderintą grafiką Techninės specifikacijos 11 punkte numatyta tvarka. 
27. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, sertifikatas, standartas, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“ (lygiavertiškumą privalo įrodyti Tiekėjas).
______________________________








Techninės specifikacijos
1 priedas

(Dalyvio grįžtamojo ryšio anketos forma)
KAUNO MIESTO SAVIVALDYBĖS PRAKTINIŲ MOKYMŲ MOKYKLŲ VADOVAMS, MOKYTOJAMS 
DALYVIO GRĮŽTAMOJO RYŠIO ANKETA

___________________
(data)
____________________________________________
(temos pavadinimas)
____________________________________________
(lektoriaus / konsultanto vardas, pavardė)
_________________________________________________
(mokymų dalyvio vardas, pavardė, parašas)

	1. 
	Ar lektorius buvo pasiruošęs, sugebėjo atskleisti temą, vesti diskusijas, įtraukti mokymo dalyvius? (pasirinkite tinkamą variantą)

	
	Visiškai sutinku (5)
	Sutinku (4)
	Nei taip, nei ne (3)
	Nesutinku (2)
	Visiškai nesutinku (1)

	
	□
	□
	□
	□
	□

	2.
	Ar mokymų metu gautas žinias galėtumėte pritaikyti savo darbe? 

	
	Visiškai sutinku (5)
	Sutinku (4)
	Nei taip, nei ne (3)
	Nesutinku (2)
	Visiškai nesutinku (1)

	
	□
	□
	□
	□
	□

	3. 
	Ar į iškilusius dalyvių klausimus buvo atsakyta išsamiai?

	
	Visiškai sutinku (5)
	Sutinku (4)
	Nei taip, nei ne (3)
	Nesutinku (2)
	Visiškai nesutinku (1)

	
	□
	□
	□
	□
	□

	4. 
	Ar temos dėstymo tempas, atsižvelgiant į mokymų programą, jums buvo priimtinas?

	
	Visiškai sutinku (5)
	Sutinku (4)
	Nei taip, nei ne (3)
	Nesutinku (2)
	Visiškai nesutinku (1)

	
	□
	□
	□
	□
	□

	5. 
	Kaip vertinate gautą mokymų medžiagą (atsižvelgiant į jos turinį, aiškumą, išsamumą)? 

	
	Labai gerai (5)
	Gerai (4)
	Vidutiniškai (3)
	Prastai (2)
	Labai prastai (1)

	
	□
	□
	□
	□
	□

	6.
	Mokymų organizavimu esu patenkintas / -a:*

	
	Visiškai sutinku (5)
	Sutinku (4)
	Nei taip, nei ne (3)
	Nesutinku (2)
	Visiškai nesutinku (1)

	
	□
	□
	□
	□
	□

	
	7. Jūsų pastabos, pasiūlymai, pageidavimai:


_




